b'\n_START_ARTICLE_\nAffaldscontainer\n_START_PARAGRAPH_\nAffaldscontainer beskriver stort set enhver h\xc3\xa5rd indretning, der er bygget til at rumme affald. Affaldscontainere ses i alle st\xc3\xb8rrelser fra 40 liter til 80 kubikmeter._NEWLINE_De mindste containere kaldes i daglig tale ofte affaldsb\xc3\xb8tter. Disse er typisk spande eller sm\xc3\xa5 vogne med l\xc3\xa5g, der kan flyttes uden hj\xc3\xa6lpev\xc3\xa6rkt\xc3\xb8j og bruges til indsamling af mindre m\xc3\xa6ngder affald, f.eks. fra en husstand, fra kopirummet, tomme poser ved flaskeautomaten og lignende._NEWLINE_De steder, hvor der er st\xc3\xb8rre m\xc3\xa6ngder affald, har man oftest enten en frontloadercontainer, en vippecontainer eller en ophalercontainer, der alle kr\xc3\xa6ver maskiner for at blive t\xc3\xb8mt.'